[{"text_idx": "#000001", "text": "Galerii Positiivi su\u0308gishooaeg algas 14. septembril 2020 kell 18 Eva Labotkini na\u0308ituse \u201cKoridori lo\u0303pus oli peegel\u201d avamisega. Na\u0308itusel ja\u0308lgib kunstnik Haapsalu rannapromenaadil asuva endise laste taastusravihaigla maja renoveerimist butiikhotelliks ja seda, kuidas tema isiklikud lapsepo\u0303lvema\u0308lestused haiglas viibimisest hakkavad muutuma koos maja uuenenud arhitektuurilahenduste ja funktsiooniga."}, {"text_idx": "#000004", "text": "Eva Labotkin on na\u0308ituse u\u0308les ehitanud teekonnana, kus ma\u0308lestused lapsepo\u0303lvest, vanad albumifotod ja kirjavahetus vanematega haiglas viibimise ajast u\u0308hinevad sujuvalt so\u0303naliste ja pildiliste pa\u0308evikuvormis u\u0308lesta\u0308hendustega autoriraamatus. Erinevad meediumid ja materjalid (fotod seintel, autoriraamat, installatsioon kangaga) on portaaliks ra\u0308nnakul minevikku ja uuesti tagasi nu\u0308u\u0308disaega, va\u0308iksesse intiimsesse galeriiruumi."}, {"text_idx": "#000006", "text": "Katkend Eva Labotkini pa\u0308evikust (November ja detsember 2017):\u201eSain loa Friedheimi villas pildistada! Astun majja sisse nagu koju. Esimeseks u\u0308llatab mind pimedus. Loomulikult, elektrit ei ole ju sees. Aga lo\u0303hnad on tuttavad ja minu peas rullub lahti ruumiplaan. Trepp, arstide tuba, elektriravi kabinet, mudaravi kabinet. Trepi all hoiti kohvreid. Nu\u0308u\u0308d mahaja\u0308etud koridorides kolades on ko\u0303ik ja\u0308rsku kuidagi va\u0308ike. Ko\u0303ik on kui peo peal. Igatsen ta\u0308ita valgeid laike oma kaardil, vaadata u\u0308le ka ko\u0303ik need kohad, kuhu lapsi ei lubatud. Vo\u0303imusuhted on muutunud, ma vo\u0303in minna, kuhu tahan, ei ole mingeid reegleid ega kedagi keelamas.\u201c"}]